Kari Vikhagen Gjeitnes

Kari Vikhagen Gjeitnes (s. 13. tammikuuta 1985 Molde) on norjalainen maastohiihtäjä, joka on erikoistunut sprintteihin. Hän voitti nuorten maailmanmestaruuden sprintissä vuonna 2005. Falunin MM-kilpailuissa 2015 hän oli perinteisen hiihtotavan sprintissä viides.

Maastohiihdon maailmancupissa Gjeitnes kilpaili ensimmäisen kerran Drammenissa maaliskuussa 2005. Ensimmäiset maailmancupin pisteensä hän sai vuotta myöhemmin Drammenin sprintissä sijoituttuaan viidenneksitoista. Parhaimmillaan hän on sijoittunut maailmancupin henkilökohtaisessa osakilpailussa neljänneksi Östersundin perinteisen hiihtotavan sprintissä helmikuussa 2015. Parisprintissä hän oli kolmas Celine Brun-Lien kanssa Liberecissä tammikuussa 2011.

Gjeitnes voitti Skandinavia Cupin kokonaiskilpailun kaudella 2012–2013.

Lähteet 

Norjalaiset maastohiihtäjät
Vuonna 1985 syntyneet
Elävät henkilöt